stanford-oval/wikipedia huggingface dataset:
Justice League (elokuva)

| Justice League |
| --- | --- |

Ohjaaja:   Zack Snyder 
Käsikirjoittaja:   Chris Terrio  Joss Whedon 
Tarina:   Chris Terrio  Zack Snyder 
Perustuu:  Gardner Foxin sarjakuvaan Oikeuden Puolustajat
Tuottaja:   Charles Roven  Deborah Snyder  Jon Berg  Geoff Johns 
Säveltäjä:  Danny Elfman
Kuvaaja:  Fabian Wagner
Leikkaaja:   David Brenner  Richard Pearson  Martin Walsh 
Tuotantosuunnittelija:  Patrick Tatopoulos
Pukusuunnittelija:  Michael Wilkinson
Pääosat:   Ben Affleck  Henry Cavill  Amy Adams  Gal Gadot  Ezra Miller  Jason Momoa  Ray Fisher  Jeremy Irons  Diane Lane  Connie Nielsen  J. K. Simmons 
Valmistustiedot
Valmistusmaa:  Yhdysvallat
Tuotantoyhtiö:   DC Films  RatPac Entertainment  Atlas Entertainment  Cruel and Unusual Films 
Levittäjä:  Warner Bros. Pictures
Ensi-ilta:   2017-10-2626. lokakuuta 2017 (Peking)  2017-11-1515. marraskuuta 2017 (Suomi)  2017-11-1717. marraskuuta 2017 (Yhdysvallat)  
Kesto:  120 minuuttia
Alkuperäiskieli:  englanti
Budjetti:  300 miljoonaa $
Tuotto:  657,9 miljoonaa $
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Justice League on vuonna 2017 ensi-iltansa saanut Zack Snyderin ohjaama sekä Chris Terrion ja Joss Whedonin käsikirjoittama yhdysvaltalainen supersankarielokuva, joka perustuu DC Comicsin luomaan supersankariryhmään Oikeuden Puolustajat. Se on DC Extended Universen viides elokuva ja sen pääosissa ovat Ben Affleck, Henry Cavill, Amy Adams, Gal Gadot, Ezra Miller, Jason Momoa, Ray Fisher, Jeremy Irons, Diane Lane, Connie Nielsen ja J. K. Simmons. Elokuvassa Teräsmiehen muistoa kunnioittava Batman yhdistää voimansa Ihmenaisen, Salaman, Vesimiehen ja Kyborgin kanssa pelastaakseen planeetan Steppenwolfilta ja parademoneilta.
Elokuva julkistettiin lokakuussa 2014, Snyderin ja Terrion ollessa kiinnitettyinä ohjaajaksi ja käsikirjoittajaksi. Kuvaukset alkoivat huhtikuussa 2016 ja päättyivät lokakuussa 2016. Snyder jätti projektin toukokuussa 2017 tyttärensä kuoleman vuoksi, jolloin Whedon sai tehtäväkseen työstää muutamia lisäkohtauksia ja viedä loppuun elokuvan jälkituotannon. Snyder sai yksin kunnian ohjauksesta, mutta Whedon kreditoitiin toiseksi käsikirjoittajista.
Justice League sai maailmanensi-iltansa Pekingissä 26. lokakuuta 2017. Elokuvateattereihin se saapui Suomessa 15. marraskuuta 2017 ja Yhdysvalloissa 17. marraskuuta 2017. Elokuvan julkaisun jälkeen fanit aloittivat kampanjan sen puolesta, että DC Films ja Warner Bros. julkaisivat Snyderin alkuperäisen version elokuvasta. Tämä versio, Zack Snyder’s Justice League, julkaistaisiin HBO Max -suoratoistopalveluun 18. maaliskuuta 2021.
Tuotanto > Roolijako

Huhtikuussa 2014 Ray Fisher valittiin näyttelemään Victor Stonea / Kyborgia ja tekemään cameo-esiintyminen elokuvassa Batman v Superman: Dawn of Justice ennen kuin hän esiintyisi isommassa roolissa Justice League -elokuvissa. Henry Cavillin, Ben Affleckin, Gal Gadotin ja Amy Adamsin odotetaan myös palaavan elokuvasta Batman v Superman: Dawn of Justice tuttuihin rooleihinsa. Lokakuussa 2014 Jason Momoa valittiin näyttelemään Arthur Currya / Vesimiestä, ja tekee ensiesiintymisen Dawn of Justicessa. 13. tammikuuta 2016 The Hollywood Reporter julkisti Amber Heardin olevan neuvotteluissa Meran rooliin. Maaliskuussa 2016 tuottaja Charles Roven kertoi, ettei Vihreä Lyhty esiintyisi DC Extended Universen elokuvissa ennen toista Justice League -elokuvaa. Lisäksi The Hollywood Reporter ilmoitti J. K. Simmonsin olevan valittu näyttelemään poliisipäällikkö James Gordonia, ja Heardin vahvistettiin olevan valittu Meran rooliin. Adams myös vahvisti uusivansa Lois Lanen roolin molemmissa Justice League -elokuvissa. Huhtikuussa 2016 The Hollywood Reporter raportoi Willem Dafoen olleen valittu toistaiseksi tuntemattomaan rooliin, joka myöhemmin paljastettiin Nuidis Vulkoksi. Huolimatta hahmonsa kuolemasta Batman v Supermanissa Cavill vahvisti tulevansa esiintymään molemmissa Justice League -elokuvissa. Huhtikuun lopulla Jeremy Ironsin raportoitiin palaavan Alfred Pennyworthin rooliin. Saman kuukauden aikana Jesse Eisenberg kertoi palaavansa Lex Luthorin rooliin. Heinäkuussa Julian Lewis Jones valittiin toistaiseksi tuntemattomaan rooliin. Lokakuussa Diane Lane ilmoitti palanneensa Martha Kentin rooliin. Marraskuussa ilmoitettiin, että Kiersey Clemons, joka tulee näyttelemään Iris Westiä elokuvassa The Flash, tekee pienen esiintymisen Justice Leaguessa. Saman kuukauden aikana myös paljastettiin, että Ciarán Hinds näyttelee Steppenwolfia. Joulukuussa Warner Bros. vahvisti virallisesti Lanen ja Eisenbergin paluut ja paljasti samalla elokuvassa Wonder Woman näytelleen Connie Nielsenin palaavan amatsonikuningatar Hippolytan rooliin. Laurence Fishburne, joka näytteli aiemmissa DC Extended Universen elokuvissa Perry Whitea, kertoi kieltäytyneensä rooliinsa palaamisesta aikataulunsa vuoksi. Huhtikuussa Michael McElhatton paljasti näyttelevänsä elokuvassa. Kesäkuussa Robin Wrightin paljastettiin palaavan näyttelemään amatsonikenraali Antiopea. Syyskuussa Jonesin hahmo paljastettiin Atlaniksi, joka oli tuhansia vuosia sitten Atlantiksen kuningas. Dafoe ja Clemons eivät lopulta esiintyneet elokuvan teatteriversiossa. Lisäksi Ares esiintyi elokuvan takaumakohtauksessa, näyttelijänään Nick McKinless, mutta hänelle lisättiin digitaalisesti David Thewlisin kasvot.
Tuotanto > Roolijako > Rooleissa

| 0 | 1 | 2 |
| --- | --- | --- |
|  Ben Affleck  | … |  Bruce Wayne / Batman   |
|  Henry Cavill  | … |  Kal-El / Clark Kent / Teräsmies   |
|  Amy Adams  | … |  Lois Lane   |
|  Gal Gadot  | … |  Diana Prince / Ihmenainen   |
|  Ezra Miller  | … |  Barry Allen / Salama   |
|  Jason Momoa  | … |  Arthur Curry / Vesimies   |
|  Ray Fisher  | … |  Victor Stone / Kyborgi   |
|  Jeremy Irons  | … |  Alfred Pennyworth   |
|  Diane Lane  | … |  Martha Kent   |
|  Connie Nielsen  | … |  Hippolyta   |
|  J. K. Simmons  | … |  James Gordon   |
|  Ciarán Hinds  | … |  Steppenwolf (ääni ja liikkeenkaappaus)   |
|  Amber Heard  | … |  Mera   |
|  Joe Morton  | … |  Silas Stone   |
|  Lisa Loven Kongsli  | … |  Menalippe   |
|  Sergi Constance  | … |  Zeus   |
|  David Thewlis  | … |  Ares   |
|  Aurore Lauzeral  | … |  Artemis   |
|  Julian Lewis Jones  | … |  Atlan   |
|  Francis Magee  | … |  ihmisten kuningas   |
|  Michael McElhatton  | … |  terroristi   |
|  Robin Wright  | … |  Antiope   |
|  Billy Crudup  | … |  Henry Allen   |
|  Marc McClure  | … |  konstaapeli Jerry   |
|  Jesse Eisenberg  | … |  Lex Luthor (cameo)   |
|  Joe Manganiello  | … |  Slade Wilson / Deathstroke (cameo)   |
Tuotanto > Kuvaukset

Heinäkuussa 2015 paljastettiin, että kuvaukset alkaisivat keväällä 2016 Wonder Womanin kuvausten päätyttyä. Justice Leaguen kuvausten raportoitiin alkaneen 11. huhtikuuta 2016, ja ne sijoittuvat Warner Bros. Studiosin tiloihin Leavesdeniin, Kaakkois-Englantiin, sekä useisiin eri paikkoihin Lontoossa, Skotlannissa ja Islannissa. Snyderin elokuvissa pitkään kuvaajana toimineen Larry Fongin tilalle astui aikatauluristiriitojen vuoksi Fabian Wagner. Affleck toimii myös elokuvan vastaavana tuottajana. Toukokuussa 2016 paljastettiin, että Geoff Johns ja Jon Berg tulisivat tuottamaan Justice League -elokuvat sekä olemaan myös vastuussa muiden DC Extended Universen elokuvien tuotannosta Batman v Superman: Dawn of Justicen negatiivisen vastaanoton jälkeen. Kesäkuussa 2016 Johns vahvisti elokuvan virallisen nimen olevan Justice League. Saman kuukauden aikana Jeremy Irons sanoi Justice Leaguen tarinan olevan suoraviivaisempi ja yksinkertaisempi kuin Batman v Superman: Dawn of Justicen teatteriversio. Johns myöhemmin kertoo elokuvan olevan aiempiin WoDC-elokuviin verrattuna "toiveikas ja optimistinen". Momoa vahvisti 1. lokakuuta Instragramin kautta Lontoon osuuden kuvauksista päättyneen. 7. lokakuuta 2016 Zack Snyder kertoi Twitterin välityksellä kuvausten päättyneen koko Yhdistyneessä kuningaskunnassa. 14. lokakuuta 2016 Momoa vahvisti Instagramin kautta Islannin osuuden kuvauksista päättyneen.
Tuotanto > Jälkituotanto

Toukokuussa 2017 Snyder vetäytyi ohjaajan asemasta tyttärensä kuoleman vuoksi. Joss Whedon palkattiin huolehtimaan uudelleenkuvauksista sekä elokuvan jälkituotannosta Snyderin tilalla. Heinäkuussa 2017 elokuvan ilmoitettiin käyvän läpi uudelleenkuvauksia Lontoossa ja Los Angelesissa, Warner Brosin käyttäessä niihin 25 miljoonaa dollaria (enemmän kuin yleiset 6–10 miljoonaa). Näiden ajankohta sattui Cavillille samaan aikaan Mission: Impossible – Falloutin kuvausten kanssa, jolloin hän oli kasvattanut itselleen viikset, jotka olivat sovittu säilytettäväksi koko kuvausten ajan, joten Justice Leaguen VFX-tiimi päätti poistaa viikset jälkikäteen digitaalisilla erikoisefekteillä. Warner Bros. myöhemmin julkisti, että Whedon saisi tekemiensä muutosten johdosta osan käsikirjoituksen kunniasta.
Tuotanto > Musiikki

Maaliskuussa 2016 elokuvien Man of Steel ja Batman v Superman: Dawn of Justice musiikit säveltänyt Hans Zimmer ilmoitti virallisesti vetäytyvänsä supersankarielokuvista. Kesäkuussa 2016 hänen tilalleen astui Junkie XL, joka myös kirjoitti ja sävelsi osan Dawn of Justicen soundtrackista Zimmerin kanssa. Kesäkuussa ilmoitettiin, että Junkie XL:n tilalle uudeksi säveltäjäksi valittiin Danny Elfman, joka on aiemmin säveltänyt vuoden 1989 Batman-elokuvan ja Batman – paluun sekä avaustunnarin 90-luvun Batman-animaatiosarjalle.
Julkaisu

Justice League sai ensiesityksensä Pekingissä 26. lokakuuta 2017. Elokuvateattereihin se saapui Suomessa 15. marraskuuta ja Yhdysvalloissa 17. marraskuuta 2017.
Arvosteluja

| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
Helsingin Sanomat Anne Kantola: 
Hufvudstadsbladet Krister Uggeldahl:
Ohjaajan versio

Joss Whedonin viimeistelemää versiota verrattiin siihen, kuinka elokuvan Teräsmies II ohjaaja vaihtui myös ennen kuin elokuva oli valmis, ja kuinka elokuvan tyyli muuttui aivan erilaiseksi kuin mitä sen alun perin suunniteltiin olevan. Vaikka Richard Donner vetäytyi ohjaajan paikalta eri syistä kuin Snyder, hän sai kuitenkin tehdyksi vuonna 2005 oman versionsa nimellä The Richard Donner Cut. Uskoen, että Snyder oli kuvannut riittävästi materiaalia valmiiseen elokuvaan, fanit alkoivat kampanjoida Justice Leaguen ”Snyder Cutin” julkaisemisen puolesta, uskoen, että Snyderin alkuperäinen suunnitelma Justice Leaguelle olisi ollut yhdenmukaisempi Man of Steelin ja Batman v Supermanin kanssa, vaikka Snyder itse ei uskonut tähän. Warner Bros. ei aluksi kommentoinut lainkaan ”Snyder Cut” -kampanjaa millään tavalla.
Maaliskuussa 2019 Snyder vahvisti, että hänen alkuperäinen versionsa elokuvasta oli olemassa, ja että sen julkaisu riippuisi Warner Brosista. Marraskuussa Warner Brosin ei uskottu julkaisevan Snyderin versiota Justice Leaguesta teattereihin tai edes HBO Maxiin. Joulukuussa Snyder kuitenkin julkaisi kuvan filmikelalaatikoista, joissa luki ”Z.S. J.L Director's cut”, ja 20. toukokuuta 2020 Zack Snyder julkisti, että HBO Max julkaisee hänen versionsa Justice Leaguesta vuonna 2021. Version leikkaus, erikoisefektien viimeistely ja musiikin sävellys maksoi 20–30 miljoonaa dollaria. Versio julkaistiin neljän tunnin kestoisena elokuvana. Cavillin, Affleckin, Gadotin, Momoan, Fisherin ja Millerin vahvistettiin palaavan viimeistelemään projekti.
Tulevaisuus

Tuotantonimellä Justice League Part 2 tunnetun jatko-osan ensi-illaksi suunniteltiin alun perin 14. kesäkuuta 2019. Ensi-iltaa siirrettiin aluksi myöhemmäksi The Batmanin sovittamiseksi julkaisuaikatauluun, mutta Snyder ja Warner Bros. olivat viemässä Justice Leagueta eri suuntiin, ja lopulta projekti peruttiin. Ohjaaja Snyder on epävarma alkuperäisen jatko-osahankkeen toteutumisesta, ja hän on myöntänyt, ettei minkäänlaisia suunnitelmia paluuseen ole. Hän on kuitenkin kertonut luoneensa jatko-osille tarkan suunnitelman ja tietävän, kuinka tarina päättyisi.
Aiheesta muualla

Justice League Internet Movie Databasessa (englanniksi)
Elokuvan keskeisten supersankarien näyttelijät esittelyssä vuoden 2016 Comic-Conissa San Diegossa. Vasemmalta oikealle Ben Affleck, Gal Gadot, Ray Fisher, Ezra Miller, Jason Momoa ja Henry Cavill.
Jönköpingin lentoasema

Jönköpingin lentoasema (IATA: JKG, ICAO: ESGJ) (ruots. Jönköpings Flygplats)  on lentoasema Ruotsissa, joka sijaitsee noin kuuden kilometrin päässä Jönköpingin kaupungista länteen. Lentoasemalla on kaksi kiitotietä.
Lentokenttä avattiin vuonna 1961 ja se oli Ruotsin valtion omistuksessa vuoteen 2009. Siitä lähtien sen on omistanut Jönköpingin kunta. Lentokenttä on kärsinyt heikoista matkustajamääristä, ja kohtuullisten ajomatkojen päässä sijaitsevat muun muassa Landvetterin lentoasema Göteborgissa ja Arlandan lentoasema Tukholmassa.
Jurmu

Jurmu on Taivalkosken kunnassa sijaitseva kylä. Se sijaitsee valtatien 20 varrella, kunnan keskustasta noin 20 kilometriä lounaaseen Pudasjärvelle päin. Kylän halki virtaa Iijoki ja joka kesä sen läpi soudetaan Iijoki-soutu.
Jurmussa vuonna 1925 toimintansa aloittanut koulu lakkautettiin vuonna 2009. Vanha koulurakennus on nykyään kyläseuran käytettävissä.
Kaija Koo: Tinakenkäkuningatar

| Kaija Koo: Tinakenkäkuningatar |
| --- | --- |

Ohjaaja:  Pia Asikainen
Käsikirjoittaja:  Pia Asikainen
Tuottaja:  Jani Mikkonen
Säveltäjä:  Arttu Silvast
Kuvaaja:  Petri Krook Niina Mattus Joona Pettersson Reino Pirttijärvi Mika Tertsunen Raimo Uunila
Leikkaaja:  Juho Virolainen
Pääosat:  Kaija Koo
Valmistustiedot
Valmistusmaa:  Suomi
Tuotantoyhtiö:  Yleisradio
Levittäjä:  Yleisradio
Ensi-ilta:  2023
Kesto:  79 minuuttia
Alkuperäiskieli:  suomi
Aiheesta muualla
IMDb 
Infobox OKNimi-testi OK: 
Kaija Koo: Tinakenkäkuningatar on Pia Asikaisen ohjaama ja käsikirjoittama suomalainen dokumentti- ja televisioelokuva vuodelta 2023.
Elokuva on musiikki- ja henkilödokumentti yli 40-vuotisen uran tehneestä suomalaisesta laulajasta Kaija Koosta.
Juan Tomás Oliver Climent

Juan Tomás Oliver Climent (s. 22. syyskuuta 1951 Carcaixent) on espanjalaissyntyinen, Perussa toimiva roomalaiskatolinen piispa. Hänestä tuli fransiskaani 16. elokuuta 1972, ja hän sai pappisvihkimyksensä 18. elokuuta 1975. Hänet nimitettiin Requenan apostoliseksi koadjuuttorivikaariksi ja Legis Volumnin titulaaripiispaksi 27. helmikuuta 2004. Piispaksi konsekroinnin suoritti 6. kesäkuuta Agustín García-Gasco y Vicente, jota avustivat Victor de la Peña Pérez ja Odorico Leovigildo Sáiz Pérez.
30. heinäkuuta 2005 Oliver Climentistä tuli Requenan apostolinen vikaari.
Jääkiekon nuorten naisten maailmanmestaruuskilpailut 2012

Jääkiekon nuorten naisten maailmanmestaruuskilpailut 2012 pelattiin Tšekissä ja pelipaikkakuntana toimivat Zlín ja Přerov. Maailmanmestaruuden voitti Kanada.
Juan Valera (jalkapalloilija)

| 0 | 1 | 2 |
| --- | --- | --- |

Henkilötiedot
Koko nimi: Juan Valera Espín
Syntymäaika: 21. joulukuuta 1984 (ikä 39)
Syntymäpaikka: Bullas, Espanja
Pelipaikka: puolustaja
Pituus: 184 cm
Junioriseurat
2000–2002: Bullas CF
Seurat
| Vuodet | Seura | O (M) |
| 2002–2003 2003–2005 2005–2011 2008–2009 2011–2015 | Real Murcia B Real Murcia Atlético Madrid → Racing Santander Getafe | 36 (9) 48 (3) 71 (3) 25 (2) 94 (3) |
 Seurajoukkueuran tilastot kattavat vain kansalliset sarjat, päivitetty 20. tammikuuta 2023.
Juan Valera Espín (s. 21. joulukuuta 1984 Bullas) on espanjalainen jalkapalloilija. Hän edusti vuonna 2015 päättyneellä pelaajaurallaan Espanjan pääsarjassa Real Murciaa, Atlético Madridia, lainasopimuksella Racing Santanderia ja viimeiset neljä kautta Getafea. Valera oli pelipaikaltaan oikea laitapuolustaja, mutta hän pelasi myös keskikenttäpelaajana.
Ammattilaisuransa Real Murciassa aloittanut Valera siirtyi vuonna 2005 Atlético Madridiin tehden kolmivuotisen sopimuksen. Vaikeat loukkaantumiset varjostivat Valeran uraa Atléticossa. Keväällä 2006 hänen olkapäänsä vaati leikkaushoitoa ja vain vajaan vuoden kuluttua tästä Valera joutui polvileikkaukseen, joka piti hänet poissa pelikentiltä kuukausien ajan. Kaudella 2008–2009 vähälle peliajalle jäänyt puolustaja lainattiin Racing Santanderiin. Lainakauden päätyttyä Atléticon odotettiin luopuvan Valerasta ja useamman espanjalaisseuran väitettiin olevan halukas hankkimaan hänet. Atlético kuitenkin solmi heinäkuussa 2009 vuoteen 2012 ulottuvan jatkosopimuksen pelaajan kanssa. Uudesta sopimuksesta huolimatta Valera pelasi syyskaudella 2009 vain viisi ottelua ja spekulaatiot hänen tulevaisuudestaan seurassa jatkuivat. Toukokuussa 2010 Valera voitti Eurooppa-liigan Atléticon riveissä ja pelasi kaikkiaan  seitsemässä ottelussa. Elokuussa 2011 Atlético vapautti Valeran sopimuksestaan ja hän siirtyi Getafeen.
Valera on edustanut maataan alle 21-vuotiaiden maajoukkueessa. Hänen paras saavutuksensa on vuonna 2005 Almeríassa järjestetyissä Välimeren kilpailuissa voitettu kultamitali.
Julia Maesa

Julia Maesan kuva antoninianus-hopearahassa.
Julia Maesa (k. n. 224) oli Rooman keisarikunnan keisarillisen perheen jäsen, joka onnistui nostamaan tyttärenpoikansa Elagabaluksen ja Severus Alexanderin keisareiksi ja käytti suurta valtaa näiden hallitsijakausina.
Elämä

Julia Maesa syntyi mahdollisesti vuoden 170 aikoihin. Hänen isänsä Julius Bassianus oli auringonjumala Elagabaluksen ylipappi Syyrian Emesassa. Maesa oli Julia Maesan syyriankielinen nimi. Julia Maesan puoliso oli alempaan aateliin kuulunut emesalainen Gaius Julius Avitus Alexianus. Heille syntyivät tyttäret Julia Soaemias ja Julia Mamaea, joista ensinmainittu oli tulevan keisarin Elagabaluksen ja jälkimmäinen Severus Alexanderin äiti. Julia Maesan sisko Julia Domna nai vuonna 187 Septimius Severuksen, josta tuli vuonna 193 Rooman keisari. Julia Maesasta tuli siten keisarin käly, ja hän muutti asumaan Roomaan. Hänen puolisonsa Avitus loi menestyksekkään uran senaattorina, konsulina, maaherrana ja keisarin neuvonantajana, ja kuoli tuntemattomana ajankohtana Septimius Severuksen pojan Caracallan hallituskaudella.
Kun pretoriaaniprefekti Macrinus huhtikuussa 217 murhautti Julia Maesan siskonpojan, keisari Caracallan, ja valitutti itsensä uudeksi keisariksi, Julia Maesa pakotettiin muuttamaan takaisin Emesaan ja murheen murtama Julia Domna näännytti itsensä nälkään. Julia Maesa päätti palauttaa perheensä valtaan, ja yllytti toukokuussa 218 Syyriaan sijoitetut armeijan legioonat julistamaan hänen noin 14-vuotiaan tyttärenpoikansa Varius Avituksen keisariksi väittämällä tämän olevan Caracallan avioton poika, sillä he muistuttivat toisiaan. Kapina Macrinusta vastaan levisi koko valtakuntaan ja Varius Avitus tunnustettiin pian keisariksi myös Roomassa. Hänet tunnetaan historiankirjoissa keisari Elagabaluksena, sillä hän oli isoisoisänsä tavoin Elagabalus-jumalan ylipappi.
Uuden keisarin isoäidille Julia Maesalle myönnettiin Augustan keisarillinen arvonimi. Hän oli tämän jälkeen keisarillisen hovin tärkein vallankäyttäjä aina kuolemaansa asti, tosin hän joutui aluksi jakamaan vallan tyttärensä Julia Soaemiaksen kanssa, eikä keisari Elagabalus aina totellut heitä. Äiti ja tytär kilpailivat myös keskenään vallasta, ja Julia Soaemias ilmeisesti lietsoi Elagabaluksen hillitöntä ja vastuuttomana pidettyä käytöstä vähentääkseen Julia Maesan vaikutusvaltaa tähän. Julia Soaemias myös tuki Elagabaluksen epäsuosittua päätöstä julistaa auringonjumala Elagabalus roomalaisen uskonnon ylimmäksi jumalaksi. Kesäkuussa 221 Elagabalus adoptoi Julia Maesan vaatimuksesta serkkunsa, Julia Mamaean pojan Bassianus Alexianuksen (myöh. Severus Alexander), joka sai caesarin arvonimen, kruununperillisen aseman ja päävastuun hallitusasioista.
Severus Alexanderia uhkana pitänyt Elagabalus yritti lopulta saada sotilaat murhaamaan tämän, mutta sen sijaan pretoriaanikaarti murhasikin maaliskuussa 222 Elagabaluksen itsensä ja samalla tämän äidin Julia Soaemiaksen. Julia Maesan oletetaan olleen tyttärensä ja tyttärenpoikansa murhan takana. Keisariksi tuli nyt toinen tyttärenpoika, 14-vuotias Severus Alexander, mutta Julia Maesa käytti todellista valtaa, kunnes kuoli kaksi vuotta myöhemmin. Sen jälkeen valta siirtyi Julia Mamaealle.
Aiheesta muualla

Kuvia tai muita tiedostoja aiheesta Julia Maesa Wikimedia Commonsissa
Juan Valera

Juan Valera tarkoittaa ainakin seuraavia henkilöitä:
Juan Valera y Alcalá-Galiano, espanjalainen poliitikko ja kirjailija
Juan Valera, espanjalainen jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Juan Valera”, voi hakea sivunnimihaulla, laajalla sivunnimihaulla tai tekstihaulla.
Juan Vargas Aruquipa

Juan Vargas Aruquipa (s. 8. maaliskuuta 1947 Achacachi) on bolivialainen roomalaiskatolinen piispa. Hänet vihittiin papiksi 20. heinäkuuta 1980 ja nimitettiin Coroicon hiippakunnan vihkipiispaksi sekä Bitan titulaaripiispaksi 15. tammikuuta 1992. Piispaksi vihkiminen seurasi 25. maaliskuuta. Pääkonsekraattorina toimi Tomás Roberto Patricio Manning, jota avustivat Edmundo Luis Flavio Abastoflor Montero ja Adhemar Esquivel Kohenque.
Vargas Aruquipa sai 20. elokuuta 1997 nimityksen Coroicon piispaksi.
Kalajärvi (täsmennyssivu)

Kalajärvi voi tarkoittaa seuraavia:
Kalajärvi, Espoon kaupunginosa
Kalajärvi, kaupunginosa Savonlinnassa
Kalajärvi, järvi Espoossa
Kalajärvi, järvi Kannonkoskella lähellä Vuoskoskea
Kalajärvi, järvi Konnevedellä
Kalajärvi, järvi Lopella
Kalajärvi, järvi Muuramessa
Kalajärvi, järvi Nurmeksessa
Kalajärvi, järvi Padasjoen Arrakoskella
Kalajärvi, järvi Padasjoen Kauratussa
Kalajärvi, järvi Pellossa
Kalajärvi, järvi Pertunmaalla
Kalajärvi, järvi Pieksämäellä
Kalajärvi, järvi Porissa
Kalajärvi, järvi Pälkäneellä
Kalajärvi, tekojärvi Peräseinäjoella
Kalajärvi, järvi Saarijärvellä
Kalajärvi, järvi Savonlinnassa
Kalajärvi, järvi Seinäjoella
Kalajärvi, järvi Sulkavalla
Kalajärvi, järvi Taivalkoskella
Kalajärvi, järvi Äänekoskella
Iso Kalajärvi, järvi Ikaalisissa
Pieni Kalajärvi, järvi Nurmeksessa
Pieni Kalajärvi, järvi Savonlinnassa
Vähä Kalajärvi, järvi Ikaalisissa
Alainen Kalajärvi, järvi Jämsän Koskenpäällä
Keskinen Kalajärvi, järvi Jämsän Koskenpäällä
Yläinen Kalajärvi, järvi Jämsän Koskenpäällä
| --- | --- |
: Tämä on täsmennyssivu, jolla luetellaan useita samannimisiä järviä.